CELEX: 52006PC0198
Language: sl
Date: 2006-05-08
Title: Predlog odločba Sveta o spremembi Odločbe 2005/231/ES o dovoljenju Švedski, da v skladu s členom 19 Direktive 2003/96/ES uporabi znižano stopnjo obdavčitve električne energije, porabljene v gospodinjstvih in podjetjih storitvenega sektorja

Pomembno pravno obvestilo

|

52006PC0198

Predlog odločba Sveta o spremembi Odločbe 2005/231/ES o dovoljenju Švedski, da v skladu s členom 19 Direktive 2003/96/ES uporabi znižano stopnjo obdavčitve električne energije, porabljene v gospodinjstvih in podjetjih storitvenega sektorja  /* KOM/2006/0198 končno */  

	[pic] | KOMISIJA EVROPSKIH SKUPNOSTI |Bruselj, 8.5.2006COM(2006) 198 konč.PredlogODLOČBA SVETAo spremembi Odločbe 2005/231/ES o dovoljenju Švedski, da v skladu s členom 19 Direktive 2003/96/ES uporabi znižano stopnjo obdavčitve električne energije, porabljene v gospodinjstvih in podjetjih storitvenega sektorja(predložila Komisija)OBRAZLOŽITVENI MEMORANDUMOZADJE PREDLOGA |110 | Razlogi za predlog in njegovi cilji Švedski davek na električno energijo, uveden v skladu z Direktivo Sveta 2003/96/ES[1], polno obvezuje gospodinjstva, na splošno pa podjetja storitvenega sektorja. V skladu s členom 19(1) Direktive Sveta 2003/96/ES lahko Svet na predlog Komisije državi članici soglasno dovoli uvedbo nadaljnjih izjem ali znižanj trošarin zaradi upoštevanja posebnih politik. |120 | Splošno ozadje Švedski je bila 7. marca 2005 z Odločbo Sveta 2005/231/ES[2] v skladu s členom 19 Direktive Sveta 2003/96/ES dovoljena uporaba znižane stopnje za obdavčitev električne energije, porabljene v gospodinjstvih in podjetjih storitvenega sektorja na severu Švedske. Komisija je do konca leta 2005 dovolila državno pomoč v obliki znižane stopnje za obdavčitve električne energije za podjetja storitvenega sektorja na severu Švedske[3]. Zato je bil za prenehanje veljavnosti dovoljenja, ki ga je odobril Svet, določen isti datum. Švedski organi so s pismom 9. decembra 2005 zaprosili Komisijo za podaljšanje dovoljenja do 31. decembra 2011. Švedski organi so v skladu s členom 88(3) Pogodbe približno v istem času, tj. 15. novembra, s pismom obvestili Komisijo o podaljšanju regionalno razlikovalnega davka na električno energijo za storitveni sektor[4]. Švedska opravičuje svoj zahtevek za dovoljenje s posebnimi cilji regionalne politike v skladu s členom 19 Direktive Sveta 2003/96/ES. Davčno razlikovanje temelji na upoštevanju podnebja, njegov namen pa je, da se gospodinjstvom in podjetjem storitvenega sektorja na severu Švedske zagotovijo enaki pogoji kot tovrstnim uporabnikom v južnih delih države, tako da se zmanjšajo stroški električne energije za uporabnike na severu (poraba električne energije, potrebna za ogrevanje povprečne hiše v severnih delih Švedske, je približno 25 odstotkov višja kot na jugu). Geografsko razlikovanje temelji na objektivnih podatkih o srednjih temperaturah v tistih obdobjih leta, ko se hiše običajno ogrevajo. Za leto 2006 znaša splošni davek na električno energijo na Švedskem 0,261 SEK (približno 0,028 EUR[5]) za kWh. Za obdobje od 1. januarja 2006 do 31. decembra 2011 namerava Švedska za gospodinjstva in podjetja storitvenega sektorja na severu Švedske uporabiti znižano davčno stopnjo za električno energijo, ki trenutno ustreza 0,201 SEK (približno 0,022 EUR) za kWh, tj. 77 % davka na električno energijo v preostalem delu države. Švedska meni, da je obdržala davčno spodbudo za povečanje energetske učinkovitosti. Pričakovani letni proračunski odhodki, povezani z znižanjem davka, znašajo 146 milijonov SEK (16 milijonov EUR). Ukrep se odobri v obliki znižane stopnje energetskega davka. Znižana stopnja davka se uporablja neposredno pri obračunu davka. Obdavčljivi dogodek nastopi v trenutku, ko distributer oskrbi uporabnika z električno energijo. Ukrep preneha veljati 31. decembra 2011. |130 | Obstoječe določbe na področju, na katero se nanaša predlog Direktiva Sveta 2003/96/ES z dne 27. oktobra 2003 o prestrukturiranju okvira Skupnosti za obdavčitev energentov in električne energije. Odločba Sveta z dne 7. marca 2005 o dovoljenju Švedski, da v skladu s členom 19 Direktive 2003/96/ES uporabi znižano stopnjo obdavčitve električne energije, porabljeno v gospodinjstvih in podjetjih storitvenega sektorja, ki se nahajajo na določenih območjih na severu Švedske. |140 | Usklajenost z drugimi politikami in cilji Unije V skladu s členom 19(1) Direktive Sveta 2003/96/ES lahko Svet na predlog Komisije državi članici soglasno dovoli uvedbo nadaljnjih izjem ali znižanj trošarin zaradi upoštevanja posebnih politik. Komisija prouči vsak zahtevek, pri čemer upošteva pravilno delovanje notranjega trga, potrebo po zagotavljanju lojalne konkurence ter zdravstvene, okoljske, energetske in transportne politike Skupnosti. Razlikovanje zagotavlja gospodinjstvom in podjetjem storitvenega sektorja na severu Švedske enake pogoje kot tovrstnim uporabnikom v južnih delih države, tako da zmanjša stroške električne energije za uporabnike na severu. Ukrep torej služi uresničevanju ciljev na področju regionalne in kohezijske politike. Znižana stopnja obdavčitve električne energije za porabo na severu Švedske (22 EUR na MWh) ostaja mnogo višja od najnižje stopnje Skupnosti, določene v Direktivi 2003/96/ES (1 EUR na MWh za neposlovno rabo). Poleg tega bo znižanje davka ostalo sorazmerno z dodatnimi stroški ogrevanja, ki jih nosijo gospodinjstva in podjetja storitvenega sektorja na severu Švedske (glej. člen 1(2) Odločbe 2005/231/ES). Zaradi tega Komisija meni, da ta stopnja davka zagotavlja nadaljevanje spodbudnega učinka obdavčenja za povečanje energetske učinkovitosti. Člen 19(2) Direktive 2003/96/ES določa, da so ukrepi, sprejeti v skladu z določbami Direktive, časovno omejeni, in zato določa obdobje največ 6 let z možnostjo podaljšanja. V tem trenutku se zdi primerno podaljšati dovoljenje za šest let in tako ustrezno podaljšati uporabo Odločbe 2005/231/ES. Treba je zagotoviti, da se dovoljenje iz Odločbe 2005/231/ES, odobreno iz podobnih razlogov, vendar za krajše obdobje, še naprej uporablja, da se premosti obdobje med iztekom veljavnosti navedene odločbe in sprejetjem predlaganega osnutka odločbe. Ta ocena ne vpliva na izid primera državne pomoči N 593/2005. |POSVETOVANJE Z ZAINTERESIRANIMI STRANMI IN OCENA UčINKA |Posvetovanje z zainteresiranimi stranmi |219 | Predlog vsebuje podaljšanje obstoječega odstopanja, ki se nanaša samo na Švedsko. |Zbiranje in uporaba izvedenskih mnenj |229 | Zunanje izvedensko mnenje ni bilo potrebno. |230 | Ocena učinka Se ne uporablja. |PRAVNI ELEMENTI PREDLOGA |305 | Povzetek predlaganih ukrepov Na podlagi zgoraj navedenega in brez poseganja na izid primera državne pomoči N 593/2005 Komisija predlaga podaljšanje veljavnosti Odločbe Sveta 2005/231/ES do 31. decembra 2011 in s tem Švedski dovoljuje uporabo znižane stopnje obdavčitve električne energije, porabljene v gospodinjstvih in podjetjih storitvenega sektorja na severu Švedske. |310 | Pravna podlaga Člen 19 Direktive Sveta 2003/96/ES. |320 | Načelo subsidiarnosti Načelo subsidiarnosti velja, če predlog ne spada pod izključno pristojnost Skupnosti. |Države članice ne morejo zadostno doseči ciljev predloga zaradi naslednjega(-ih) razloga(-ov). |321 | Z Direktivo Sveta 2003/96/ES je EU določila usklajene določbe za obdavčitev energentov in električne energije. Vse spremembe zadevnih določil zahtevajo pravni akt Skupnosti in niso predmet odločitve držav članic. |Predlog je zato skladen z načelom subsidiarnosti. |Načelo sorazmernosti Predlog je v skladu z načelom sorazmernosti zaradi naslednjega(-ih) razloga(-ov). |331 | Predlog je v skladu z načelom sorazmernosti, ker je njegov namen sprememba odločbe Sveta. |332 | Ukrep ne povzroča finančne in administrativne obremenitve Skupnosti. |Izbira instrumentov |341 | Predlagani instrumenti: drugo. |342 | Druga sredstva ne bi bila primerna zaradi naslednjega(-ih) razloga(-ov). Predlog je v skladu z načelom sorazmernosti, ker je njegov namen sprememba odločbe Sveta. |PRORAčUNSKE POSLEDICE |409 | Predlog ne vpliva na proračun Skupnosti. |1.  E-PredlogODLOČBA SVETAo spremembi Odločbe 2005/231/ES o dovoljenju Švedski, da v skladu s členom 19 Direktive 2003/96/ES uporabi znižano stopnjo obdavčitve električne energije, porabljene v gospodinjstvih in podjetjih storitvenega sektorja(Besedilo v švedskem jeziku je edino verodostojno)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 2003/96/ES z dne 27. oktobra 2003 o prestrukturiranju okvira Skupnosti za obdavčitev energentov in električne energije[6] in zlasti člena 19(1) Direktive,ob upoštevanju predloga Komisije,ob upoštevanju naslednjega:2.  Švedski je bilo z Odločbo Sveta 2005/231/ES[7] dovoljeno, da v skladu s členom 19 Direktive 2003/96/ES uporabi znižano stopnjo obdavčitve električne energije, porabljene v nekaterih gospodinjstvih in podjetjih storitvenega sektorja. To dovoljenje je bilo omejeno do 31. decembra 2005. Švedski organi so 9. decembra 2005 s pismom zaprosili Komisijo za podaljšanje dovoljenja do konca leta 2011.3.  Poraba električne energije za ogrevalne namene je v severnih delih države višja kot v drugih delih, trenutna razlika je 25 %. Zato se na Švedskem od julija 1981 uporablja znižana stopnja davka na električno energijo, porabljeno v severnih delih države. Vendar pa se je odstotek znižanja v primerjavi z običajno stopnjo od takrat zmanjšal.4.  Z zmanjšanjem stroškov električne energije za gospodinjstva in podjetja storitvenega sektorja na severu Švedske so tem uporabnikom zagotovljeni enaki pogoji kot tovrstnim uporabnikom v južnih delih države. Ukrep torej služi uresničevanju ciljev na področju regionalne in kohezijske politike.5.  Znižana stopnja obdavčitve električne energije za porabo na severu Švedske, ki trenutno znaša 22 EUR na MWh, ostaja mnogo višja od najnižje stopnje Skupnosti, določene v Direktivi 2003/96/ES. Poleg tega mora znižanje davka ostati sorazmerno z dodatnimi stroški ogrevanja, ki jih imajo gospodinjstva in podjetja storitvenega sektorja na severu Švedske. Ta stopnja obdavčitve mora zagotoviti nadaljevanje spodbudnega učinka za povečanje energetske učinkovitosti, ki ga ima obdavčenje.6.  Načrt je proučila Komisija in ugotovila, da ne izkrivlja konkurence ali ovira delovanja notranjega trga ter se šteje za združljivo s politiko Skupnosti na področju okolja, energije in prometa.7.  Brez poseganja v izid primera državne pomoči N 593/2005 Švedska „podaljšanje regionalno razlikovalnega davka na električno energijo za storitveni sektor“ je primerno, da se v skladu s pogoji iz člena 19(2) Direktive 2003/96/ES Švedski do 31. decembra 2011 podaljša dovoljenje za uporabo znižane stopnje obdavčitve električne energije za porabo na severu Švedske.8.  Odločbo 2005/231/ES je zato treba ustrezno spremeniti.9.  Treba je zagotoviti, da se dovoljenje iz Odločbe 2005/231/ES, odobreno iz podobnih razlogov, vendar za krajše obdobje, še naprej uporablja, da se premosti obdobje med iztekom veljavnosti navedene odločbe in začetkom veljavnosti te odločbe –SPREJEL NASLEDNJO ODLOČBO:Člen 1V členu 2 Odločbe 2005/231/ES se datum „31. decembra 2005“ nadomesti z datumom „31. decembra 2011“.Člen 2Ta odločba se uporablja od 1. januarja 2006.Člen 3Ta odločba je naslovljena na Kraljevino Švedsko.V Bruslju,Za SvetPredsednik [1] UL L 283, 31.10.2003, str. 51. Direktiva, kakor je bila nazadnje spremenjena z Direktivo 2004/75/ES UL L 157, 30.4.2004, str. 100.[2] UL L 72, 18.3.2005, str. 27.[3] Primer državne pomoči „C42/03 (ex-NN 3/B/2001)- Švedska“, UL C 189, 9.8.2003, str. 6.[4] Državna pomoč N 593/2005 Švedska „podaljšanje regionalno razlikovalnega davka na električno energijo za storitveni sektor“.[5] V skladu s členom 13 Direktive Sveta 2003/96/ES je preračun v EUR za leto 2006, ki temelji na tečaju, določenem na prvi delovni dan oktobra 2005 in objavljenem v Uradnem listu Evropske unije (1 EUR = 9,3086 SEK).[6] UL L 283, 31.10.2003, str. 51, Direktiva, kakor je bila nazadnje spremenjena z Direktivo 2004/75/ES (UL L 157, 30.4.2004, str. 100).[7] UL L 72, 18. 3. 2005, str. 27.